རྩེད་འགྲན་བསླེབ་ལ་ཉེ་བའི་ཉིན་ཁ་ཤས་སྔོན་ཨུ་རུ་སུའི་རྒྱལ་ནང་དུ་འགྲོ་བ་མིའི་ཐོབ་ཐང་འཐབ་རྩོད་པ་དང་སྲིད་གཞུང་གི་ཁ་གཏད་པ་ཚོར་དམ་དྲག་ཤུགས་ཆེ་རུ་བཏང་ཡོད་པ་དང་།ཨུ་རུ་སུའི་གསར་འགོད་པ་ཁག་ཅིག་གིས་སྨྲ་བརྗོད་རང་དབང་དང་།འགྲོ་བ་མིའི་གཞི་རྩའི་ཐོབ་ཐང་དགོས་སྐོར་བརྗོད་དེ་ངོ་རྒོལ་བྱས་རྐྱེན་འཛིན་བཟུང་བཙོན་འཇུག་བྱས་ཡོད་འདུགབྷི་བྷི་སི་གསར་ཁང་གིས་སྤེལ་བའི་གནས་ཚུལ་ལྟར་ན།ཨུ་རུ་སུ་མི་མང་གིས་རྐང་སྤོལ་རྩེད་འགྲན་ལ་ཡུ་རོབ་རྒྱལ་ཁབ་ཁག་གི་མི་མང་ལྟར་དགའ་ཚོར་དང་སྤྲོད་སྐྱིད་གཏོང་གི་མེད་པ་དང་།ཐ་ན་སློབ་ཆེན་སློབ་མ་མང་པོས་འཛམ་གླིང་རྐང་སྤོལ་རྩེད་འགྲན་ཨུ་རུ་སུ་ནང་ཚོགས་པར་མི་དགའ་བའི་རྣམ་འགྱུར་སྟོན་གྱི་ཡོད་སྐོར་བརྗོད་འདུགགཞན་ཡང་།ཨུ་རུ་སུ་གཞུང་ནས་རྩེད་འགྲན་སྐབས་ཨུ་རུ་སུའི་བུད་མེད་ཚོས་རྒྱལ་ཁབ་གཞན་གྱི་སྐྱེས་པར་ཕོ་མོའི་འབྲེལ་བ་འཛིན་མི་ཆོག་པའི་བཀའ་རྒྱ་བསྒྲགས་ཡོད་འདུགཕྱི་ལོ་༡༩༨༠ལོར་ཨུ་རུ་སུར་ཚོགས་པའི་ཨོ་ལིམ་ཕིག་རྩེད་འགྲན་སྐབས་ཡུལ་དེའི་བུད་མེད་མང་པོས་རྒྱལ་ཁབ་གཞན་གྱི་སྐྱེས་པར་འགྲོགས་ཏེ།ཕྱིས་སུ་བདག་མེད་ཀྱི་བྱིས་པ་མང་པོ་སྐྱེས་ཡོད་པས་ཡིན་འདུག